เหมือนเจอขุมทรัพย์ ได้เจอร้านนี้โดยบังเอิญปกติเป็นคนชอบกินขนมจีนน้ำหมูเมืองแพร่ มากๆแต่เนื่องจากหากินยากต้องไปกินที่จังหวัดแพร่อย่างเดียว ตอนนี้ไม่ต้องไปกินถึงเมืองแพร่แล้วที่เชียงใหม่เราก็มี ร้านตั้งอยู่ที่สี่แยกข่วงสิงห์เลยขึ้นไปทางเส้นแม่ริมร้านจะอยู่ฝั่งตรงกันข้ามกับธนาคารกรุงไทยสาขาข่วงสิงห์ ร้านติดกับร้านข้าวขาหมูเชียงดาวและร้านพิซซ่า ร้านนี้จุดเด่นคือร้านขายขนมจีนเส้นสดที่ทำเส้นเองตัวเส้นนุ่มอร่อยมากครับมีเครื่องทำอยู่หน้าร้านทำกันให้เห็นสดๆ สามารถสั่งซื้อเป็นกิโลครึ่งกิโลหรือจะกินเป็นชามก็ได้ เส้นเค้าอร่อยจริงครับนอกจากเซ็นแล้วก็ยังมี น้ำขนมจีนแบบต่างๆวันนี้เราจะแนะนำน้าหมูเมืองแพร่ อันนี้ต้องลิ้มลองเลยครับอร่อยมากกินกับน้ำพริกเมืองลอง หรือที่เรียกกันว่าน้ำพริกน้ำย้อยที่รสชาติเผ็ดสะใจ  เต็มไปด้วยหอมเจียวเครื่องสมุนไพรและกาดหมูชิ้นใหญ่ ผัดจนหอมทำมาเป็นน้ำพริกกินกับขนมจีนอร่อยมาก ขนมจีนครึ่งกิโล 25 บาทน้าหมูถ้วยละ 20 บาท สั่งไข่ต้มและแคปหมูมากินเพิ่มบอกเลยว่าชามเดียวไม่พอครับอร่อยมาก วันหลังจะมากินอีกเจ้าของร้านอัธยาศัยดีแนะนำยิ้มแย้มแจ่มใส ถูกใจเป็นร้านประจำแน่นอนครับ